18/12/2018 | Administración LocalMunicipal
Oleiros
Urbanismo
Aprobación definitiva Plan Especial PE-3R, Pleno do 29.11.18. Expte. FG n.º 619

A N U N C I O Expte. FG n.º 619 Polo Concello Pleno, en sesión ordinaria de data 29 de novembro de 2018, acordouse, entre outros, o seguinte: Aprobar definitivamente o PLAN ESPECIAL DO SOLO URBANIZABLE PE-3R AREA DOTACIONAL DE BASTIAGUEIRO, en OLEIROS (documento n.º 21309, do 13.11.2018). Recursos.–O Plan especial é unha disposición xeral polo que contra o mesmo poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co artigo 10 da Lei 29/1998, do 13 de xullo, reguladora da xurisdición contencioso-administrativa, no prazo de dous meses, a contar do día seguinte ao da publicación desta disposición. En cumprimento do disposto no art.92.2 da Lei 9/2002, de 30 de decembro, publícase a normativa e as ordenanzas que se relacionan a continuación, advertíndose que non entrará en vigor ata que transcorran 15 días hábiles desde a presente publicación (art.70.2 da Lei 7/1985, do 2 de abril). Oleiros, 11 de decembro de 2018. O alcalde-presidente Asdo.: Ángel García Seoane Ordenanzas reguladoras a continuación: 4. NORMATIVA 4.1. NORMAS XERAIS 4.1.1. OBXECTO E NATUREZA DO PLAN ESPECIAL Formúlase o presente Plan Especial de Ordenación da Área Dotacional de Bastiagueiro con obxecto de cualificar e ordenar unha parcela do sistema de equipamentos e dotacións, e establecer as determinacións precisas que permitan articular o acceso viario e o aparcadoiro, as zonas verdes e de espazos libres de uso público e a área dotacional edificable, cumprindo as esixencias legais en materia urbanística e garantindo a axeitada inserción da instalación prevista no medio territorial existente. O Plan Especial formúlase segundo á posibilidade que outorga o artigo 70 da Lei 2/2016, do 10 de febreiro, do Solo de Galicia.4.1.2. ÁMBITO DE APLICACIÓN O ámbito de aplicación deste Plan Especial correspóndese con parte dunha única parcela clasificada como Plan Especial do sector de solo urbanizable 3R segundo o Plan Xeral de Ordenación Municipal do Concello de Oleiros. Identifícanse nos correspondentes Planos de Información e Ordenación nas súas diferentes escalas.4.1.3. VIXENCIA A súa vixencia será indefinida ata a súa revisión ou a súa derogación por un documento urbanístico de rango superior.4.1.4. RÉXIME URBANÍSTICO APLICABLE O réxime urbanístico aplicable é o do planeamento de desenvolvemento dos plans xerais de ordenación municipal, concretamente a Sección 3.ª. Plans Especiais, definido no CAPÍTULO V da Lei 2/2016, do 10 de febreiro, do Solo de Galicia, sen prexuízo de maiores limitacións establecidas no planeamento municipal vixente.4.1.5. SISTEMA DE OBTENCIÓN DE TERREOS O ámbito do Plan Especial atópase situado sobre parte dunha parcela de titularidade pública, polo que non é necesario establecer un sistema para a obtención dos terreos.4.1.6. INSTRUMENTOS DE DESENVOLVEMENTO O Plan Especial desenvolverase mediante proxectos de acondicionamento exterior ou proxectos de PE-3R. Plan Especial de Ordenación da Área Dotacional de Bastiagueiro urbanización, así como de proxectos de edificación ou proxectos de obras e instalacións, sempre de acordo ao establecido na lexislación vixente. Poderanse formular proxectos cuxa pretensión e determinacións refundan os tipos de proxectos enunciados no parágrafo anterior. Os proxectos deberán detallar e programar as intervencións coa precisión necesaria para que poidan ser executadas por técnicos distintos do autor dos mesmos. Os proxectos non poderán modificar as previsións deste Plan Especial sen prexuízo das adaptacións a nivel de detalle xurdidas pola realidade física e topográfica. Os proxectos conterán a documentación necesaria para a súa correcta posta en práctica, que como mínimo será a seguinte:  Memoria descritiva da actuación.  Plano de situación da zona de actuación en relación ao ámbito de aplicación do Plan Especial.  Planos de información do ámbito territorial de actuación.  Planos de Proxecto, reflectindo obras e actuacións a levar a cabo coa escala e nivel de detalle requirido.  Prego de condicións técnicas e de condicións económico administrativas das obras e actuacións.  Medicións, prezos descompostos e orzamento.4.1.7. OBRIGAS DO PROMOTOR O Promotor do Plan Especial ten o deber de realizar á súa costa as obras de urbanización exteriores ao ámbito necesarias para conectalas redes de abastecemento de auga e evacuación de augas pluviais e residuais ás existentes de carácter público, subministro de electricidade e alumeado público e dos servizos de telecomunicacións (telefonía e R) e gas conforme aos trazados expostos nos Planos de Ordenación.4.2. NORMAS DE USO 4.2.1. XENERALIDADES O uso previsto no ámbito do Plan Especial de Ordenación da Área Dotacional de Bastiagueiro é deportivo e sociocultural, de acordo ao destino que se lle quere dar como equipamento deportivo e complementario sociocultural e recreativo.4.2.2. USOS PORMENORIZADOS USO PRINCIPAL  Deportivo: Instalacións destinadas á práctica do deporte e anexos de servicio. Edificacións para espectadores. Aparcamentos. USOS COMPATIBLES:  Docente: Centros para a educación infantil, primaria, secundaria, ensino especial, ensino profesional, ensino técnico e superior con instalacións anexas deportivas, culturais e de investigación e servicios.  Público-administrativo: Centros ou edificios para servicios da administración pública, seguridade, bombeiros, concesionarios de servicios públicos, etc.  Sociocultural: Bibliotecas, centros sociais e culturais, museos, auditorios, salas de cultura, salas de reunións, exposicións de interese público e comunitario, así como anexos ós servicios deportivos vinculados ó uso.4.3. NORMAS DE ACONDICIONAMENTO EXTERIOR 4.3.1. XENERALIDADES Defínese como acondicionamento exterior todas aquelas actuacións que requiren a posta en obra de materiais e técnicas para a execución da urbanización da parcela, sistema viario e áreas de aparcadoiro previstas, así como zonas verdes e espazos libres de uso público, dotadas de instalacións de servizos e elementos de xardinería. O acondicionamento exterior realizarase segundo o contido dos proxectos que a tal efecto se redacten seguindo as determinacións do presente Plan Especial, e que conteñan a documentación establecida no apartado 4.1.6. Os proxectos de acondicionamento exterior de redes públicas tramitaranse e aprobaranse segundo o disposto na lexislación urbanística, e requiriran informe por parte das administracións sectoriais que exerzan as súas competencias na actuación. De acordo ao Decreto 19/2011, do 10 de febreiro, polo que se aproban definitivamente as directrices de ordenación do territorio, calquera novo desenvolvemento residencial, industrial ou terciario preverá obrigatoriamente dúas redes de evacuación de augas, separadas e independentes, para augas pluviais e para augas residuais. Incluiranse as TDUS (técnicas de drenaxe urbana sustentable) precisas para garantir dun xeito cualitativo e cuantitativo a volta da auga pluvial ao medio receptor, consonte recolle a det.4.8.11 das DOT. Os proxectos de acondicionamento exterior, proxectos de urbanización, ou calquera outro tipo de proxecto que desenvolva o Plan Especial deberá incluír e xustificar adecuadamente a utilización dunha ou varias das medidas que se citan a continuación ou outras medidas alternativas:  Medidas de infiltración (gabias, pozos e estanques de infiltración.)  Medidas de filtración (filtros superficiais de area, filtros perimetrais, filtros subterráneos.)  Biofiltros vexetais (áreas de biorretención, “rain garden”, canles de céspede secos e húmidos, franxas filtrantes.) 4.3.2. CONDICIÓNS E TRATAMENTO DO APARCADOIRO A dimensión mínima das prazas de aparcadoiro será de 2,50m x 5,00 metros. A superficie considerada por praza de aparcamento incluíndo a parte proporcional de accesos, será como mínimo de 20 m². En todo caso, os estacionamentos que se establezan nas vías públicas non interferirán o tránsito por estas, cumprindo as condicións dimensionais mínimas que se sinalan a continuación:  Unidireccional (a un ou a ambos lados):  Aparcamento en liña, dous con vintecinco (2,25) metros  Aparcamento en batería, cinco (5) metros  Aparcamento en espiña, catro (4) metros  Bidireccional:  Aparcamento en liña, dous con cincuenta (2,50) metros  Aparcamento en batería, seis (6) metros  Aparcamento en espiña, cinco (5) metros Estarase ao disposto na Lei 10/2014 de Accesibilidade na Comunidade de Galicia e, en virtude da Disposición transitoria cuarta da devandita lei, o Decreto 35/2000 do 28 de xaneiro, polo que se aproba o Regulamento de desenvolvemento e execución da Lei de Accesibilidade e Supresión de Barreiras Arquitectónicas na Comunidade Autónoma de Galicia, para os efectos da reserva, dimensión e disposición de prazas adaptadas para persoas con mobilidade reducida, tal e como se indica no punto 4.8 desta memoria. Nas superficies de aparcamento ao aire libre inserirase unha malla de arboredo a razón, como mínimo, dunha árbore cada 3 prazas, que ademais de dar sombra, discipline a posición dos vehículos. Os pavimentos deberán ser naturais e integrados na contorna. Debido ao tránsito nas áreas de acceso, circulación e aparcadoiro de vehículos, nestas zonas é necesario o uso de materiais máis resistentes, permitíndose pavimentos de formigón poroso drenante, adoquíns drenantes ou outros alternativos, escollendo sempre solucións de alta permeabilidade.4.3.3. CONDICIÓNS DO SISTEMA DE INFRAESTRUTURAS DE COMUNICACIÓN E SERVIZOS En relación ás condicións do sistema de infraestruturas de comunicación, o presente Plan Especial establece:  Existirá un equilibrio entre os trazados viarios e o relevo natural dos terreos.  Ás áreas peonís deberán diferenciarse do tránsito rodado.  A distancia entre aliñacións en vías de uso peonil exclusivo ou circulación rodada restrinxida, non poderá ser inferior a 6 m.  As beirarrúas terán un ancho mínimo de 2 m.  Os carrís de circulación rodada terán un ancho mínimo de 3,5 m.  O carril bici terá unha dimensión de 1,60 m en único sentido ou 2,20 m en dobre sentido.  Nos sectores de solo urbanizable, as vías principais deberán incorporar carril bici, que se conectará cos da mesma categoría existentes no entorno, no seu caso. En relación ás infraestruturas de servizos, o presente Plan Especial establece a necesidade de dotar á parcela das seguintes instalacións necesarias para o seu normal funcionamento:  Abastecemento de auga  Saneamento (evacuación de augas residuais e pluviais)  Subministro de electricidade  Alumeado público  Gas  Telecomunicacións (telefonía e R) En relación ás condicións do sistema de infraestruturas de servizos, o presente Plan Especial establece:  O subministro realizarase dende os distintos puntos de acometida das redes existentes municipais, discorrendo as redes integramente enterradas baixo a rede viaria prevista neste Plan Especial. Os proxectos de acondicionamento exterior deberán xustificar a conveniencia de cada infraestrutura, establecendo os criterios de cálculo, deseño, trazado e características de cada rede de xeito pormenorizado, e contemplando a necesidade de conexión dos puntos de acometida.  Contémplase abastecemento de auga para o rego das zonas axardinadas dos espazos libres así como para a dotación de auga sanitaria e rede contraincendios do equipamento previsto.  Contémplase a conexión coa rede pública de saneamento (evacuación de augas residuais e pluviais) dos espazos libres e do equipamento previsto.  Contémplase a conexión coa rede eléctrica dos espazos libres e do equipamento previsto.  O alumeado público contemplarase na zona de viario público, de titularidade municipal. A iluminación do espazo público realizarase con racionalidade e atendendo a criterios de sostenibilidade e evitando a contaminación lumínica, segundo a ordenanza municipal de aplicación e/ou a lexislación vixente.  Contémplase a conexión coa rede de gas do equipamento previsto.  Contémplase a conexión coa rede de telecomunicacións (telefonía e R) do equipamento previsto.4.3.4. CONDICIÓNS E TRATAMENTO DAS ZONAS VERDES Nas zonas verdes e espazos libres de uso público é necesario manter e potenciar o uso de flora autóctona, contribuíndo ó valor ecolóxico do emprazamento. En coherencia coas medidas correctoras para a conservación de flora contempladas no DAE, e tendo en conta o indicado no artigo 75. f do POL, as intervencións na paisaxe velarán polo mantemento da vexetación de porte arbóreo e arbustivo preexistente. Neste senso, conservaranse os exemplares arbóreos de maior interese localizados ao leste das pistas de atletismo, que se definen e clasifican na documentación gráfica incluída no presente Plan Especial no plano II.2.6. Catalogación elementos arbóreos de interese e no apartado 3.2.2.5. Masa arbórea de interese da presente memoria. Do mesmo xeito, e tendo en conta o indicado no artigo 75. f do POL, en caso de alteración ou desaparición definiranse medidas axeitadas de recuperación e integración que garantan a presenza de especies propias do lugar, evitando unha excesiva fragmentación dos hábitats e corredores biolóxicos. Neste senso, eliminaranse tanto as masas arbóreas localizadas ao sur da pistas de atletismo (acacia negra, especie alóctona invasora) como aquelas especies exóticas invasoras situadas na área dotacional edificable. Estes espazos, así como a malla de arboredo ubicada no aparcadoiro, serán convenientemente tratados mediante a plantación de arbustos e árbores autóctonos en Galicia axeitados ás condicións edafoclimáticas da zona. Se en algún momento fose necesario realizar un proxecto de revexetación na masa arbórea situada ao leste das pistas de atletismo ou en calquera outra área do ámbito, utilizaranse tamén o tipo de especies descritas anteriormente. Nas zonas verdes e espazos libres de uso público deberán preverse pavimentos naturais, drenantes e integrados na contorna como xabre, zahorra ou macádam, así como pavimentos deportivos drenantes, nas sendas destinadas a tránsito peonil e ciclista. Estes espazos pavimentados deberán deseñarse con criterio e racionalidade, permitíndose a utilización de mobiliario urbano, sempre e cando estea realizado con materiais naturais e o seu deseño se integre na contorna. Xa que actualmente o ámbito presenta certa degradación ambiental nos espazos libres entre dotacións, debido á proliferación do Plumeiro ou Herba da Pampa (Cortaderia selloana), especie contida no Catálogo Español de Especies Exóticas Invasoras (Real Decreto 630/2013), recóllense as seguintes medidas para evitar a súa propagación e prever a súa erradicación:  Previo á execución de calquer traballo no ámbito do Plan Especial, realizarase sobre o terreo un diagnóstico para estudiar e acotar as áreas nas que exista proliferación da Herba da Pampa.  Unha vez efectuado o diagnóstico, realizaranse as seguintes labores:  Prevención: evitar a súa plantación, controlar a especie e impedir a propagación accidental.  Control e eliminación: estos traballos deberán planificarse en función das características singulares do ámbito. Utilizaranse para a súa eliminación, atendendo ás limitacións e propiedades particulares da zona, o método mecánico, o método químico ou o método combinado de ambos.  Seguimento: o control da invasión da Herba da Pampa require do seguimento durante os tres anos posteriores á súa eliminación.4.4. NORMAS DE EDIFICACIÓN 4.4.1. USO PREVISTO Os usos previstos son os indicados no apartado 4.2.2. da memoria.4.4.2. TIPOLOXÍA EDIFICATORIA De acordo ao uso e utilización prevista, plantéxase un edificio de características arquitectónicas singulares, cuxas dimensións e proporcións adecuaranse ao programa de necesidades propio do uso ao que se vai destinar.4.4.3. TIPOS DE ACTUACIÓNS PERMITIDAS Permítense as actuacións de nova edificación, coa construción de edificios de nova planta. Permitiranse únicamente edificacións illadas. Permítense as actuacións de ampliación, reestructuración, rehabilitación, consolidación, restauración e conservación nos edificios existentes na parcela.4.4.4. ALTURA DA EDIFICACIÓN E CONDICIÓNS DE VOLUME A edificación procurará, en xeral, non superar a altura máxima de 12 metros, permitíndose xustificadamente superar dita altura por razóns de programa ou tipoloxía na medida que sexa necesaria para o desenvolvemento da edificación que acolla o uso autorizado. As alturas tomaranse na vertical do punto medio da liña de fachada e mediranse desde a rasante da beirarrúa á que dea fronte a edificación ata a liña de cornixa, non podendo haber nos extremos da fachada ou fachadas variacións superiores a 1,20 metros sobre a altura máxima permitida, debéndose en caso contrario graduala construción adaptándoa ó perfil da vía ou do terreo de forma que cada treito de fachada cumpra con esta limitación. A cuberta poderá ser plana ou construída mediante planos inclinados. No caso de executar unha cuberta plana o material de acabado será de orixe natural (pavimento pétreo, madeira, grava, elementos vexetais.). En caso de executar unha cuberta inclinada, utilizaranse como material de cobertura e acabado tella, cobre ou zinc. En todos os casos procurarase sempre a integración do edificio na contorna. A inclinación máxima dos faldróns de cuberta será de 30.º. Autorízase o uso dos espazos baixocuberta. A altura máxima do cumio será de 3,50 metros medidos desde a liña de cornixa. Xustificadamente tamén poderán sobresaír sobre a altura máxima elementos vinculados ás instalacións e singularidades do programa do edificio, como elementos de ventilación, volume de ascensor, pararraios, elementos das instalacións de telecomunicacións, caixas escénicas, etc. Xustificarase adecuadamente na memoria de proxecto do edificio. Permítese a construción de planta soto ou semisoto, coas limitacións de uso establecidas na lexislación sectorial que regule o uso e actividade prevista para o edificio e o establecido no Plan Xeral de Ordenación Municipal de Oleiros.4.4.5. COEFICIENTE DE EDIFICABILIDADE A edificabilidade neta na parcela dotacional edificable é de 0,97 m²/m², podendo acadar como máximo unha superficie edificable na totalidade do ámbito de 38.599 m². Para o cómputo da edificabilidade, de acordo co artigo 41.4 da Lei 2/2016 do Solo de Galicia, computaranse todas as superficies edificables de carácter lucrativo, calquera que sexa o uso aos que se destinen, incluídas as construídas no subsolo e os aproveitamentos baixo cuberta, coa única excepción das construídas no subsolo con destino a aparcadoiros ou a instalacións de servizo (calefacción, electricidade ou análogas). 4.4.6. SUPERFICIE OCUPADA A ocupación máxima na parcela dotacional edificable é do 50% sobre rasante, permitíndose superala baixo rasante se é para uso de aparcadoiro ou instalacións, sempre cumprindo os recuados mínimos definidos no apartado 4.4.7. As condicións de urbanización e axardinamento exterior executaranse conforme ao definido no artigo 4.4.9.4.4.7. CONDICIÓNS DE IMPLANTACIÓN DO EDIFICIO Os edificios de nova planta implantaranse na parcela establecendo uns recuados mínimos aos lindes laterais e a fondo de parcela de 5,00 metros. O recuado mínimo nos frentes a vía pública será de 3,00 metros. Existirá unha separación aos edificios existentes de ao menos 6,00 metros.4.4.8. CONDICIÓNS DE COMPOSICIÓN Cando pola forma da edificación resulten espazos libres interiores de amplitude suficiente trataranse con xardinería e arboredo, de acordo aos criterios especificados no apartado 4.4.10.4.4.9. CONDICIÓNS DE INTEGRACIÓN E DE ACABADO A singularidade do edificio esixe a consideración de aquelas cuestións que afecten á integración do mesmo na paisaxe e contorna na que se sitúa. A singular situación da parcela, en contacto co parque de Liáns, esixe a implantación do edificio no terreo existente, realizando soamente os movementos de terra necesarios e vinculados á superficie de solo ocupada pola edificación e ao acondicionamento exterior, sempre e cando tendan a restituír o perfil natural do terreo. Deberá deseñarse o volume máximo da edificación adoptando as medidas necesarias para garantir o mínimo impacto visual sobre a paisaxe, preservando o fondo escénico, e a mínima alteración do relevo natural do terreo. A Memoria do Proxecto xustificará adecuadamente a elección dos materiais de acabado, de maneira que as texturas e a cor se integren na paisaxe.4.4.10. CONDICIÓNS DE URBANIZACIÓN NA PARCELA Na zona libre resultante na área dotacional edificable deberá destinarse, como mínimo, o 50% a áreas axardinadas. O axardinamento e proxectos de revexetación destes espazos realizaranse de acordo ás condicións establecidas no apartado 4.3.4. Nas zonas pavimentadas da área dotacional edificable escolleranse solucións de alta permeabilidade ou pavimentos naturais, como xabre, zahorra ou macádam. Así mesmo permítese a utilización de mobiliario urbano, cuxo deseño e materiais permitan a súa integración na área.4.4.11. PREVISIÓN DE APARCADOIRO O Plan Especial resolve no seu ámbito a reserva mínima de solo para prazas de aparcadoiros de vehículos a razón dunha praza de aparcadoiro por cada 100 m² edificables, dacordo ao establecido na Lei 2/2016 do solo de Galicia. Se as novas edificacións precisasen dun cociente maior de prazas de aparcadoiro por razóns do programa do edificio, resolveranse dentro da propia parcela edificable, en soto, semisoto, planta baixa ou en superficie, conforme ao establecido no punto 4.3.2.4.4.12. CONDICIÓNS DOS PECHES De acordo ao establecido nos artigos 37 e 38 do POL, nas áreas de ordenación e nos corredores ecolóxicos, deberase preservar o fondo escénico das paisaxes litorais e garantir a conectividade dos hábitats e a funcionalidade ecolóxica. Por tanto, non se permite a execución de peches macizos. Nos novos peches permitirase a execución dunha banda opaca de 0,60 metros de altura máxima, e poderán acadar os 1,80 metros a base de elementos permeables. De completarse o cerramento con elementos vexetais, estes terán que realizarse conforme ao disposto no artigo 4.3.4. A Memoria do Proxecto xustificará adecuadamente a elección dos materiais dos peches, de maneira que as texturas e a cor se integren na paisaxe e sexan acordes á edificación. Se fora necesario executar muros de contención, soamente se permitirán ata a rasante natural do terreo, constituíndo estes a banda opaca do valo de parcela ata unha altura máxima de 1,20 metros.4.5. REQUISITOS DERIVADOS DO INFORME AMBIENTAL ESTRATÉXICO DA DIRECCIÓN XERAL DE CALIDADE AMBIENTAL E CAMBIO CLIMÁTICO (CONSELLERÍA DE MEDIO AMBIENTE E ORDENACIÓN DO TERRITORIO) En base ao Informe Ambiental Estratéxico emitido con data de 29 de Novembro de 2017 pola Dirección Xeral de Calidade Ambiental e Cambio Climático, establécense as seguintes determinacións para favorecer a sustentabilidade da proposta:  Na medida do posible, recoméndase integrar na ordenación proposta os exemplares arbóreos de maior interese, en especial no ámbito do corredor ecolóxico do rego de Bastiagueiro.  Na normativa recolleranse consideracións relativas ao emprego de pavimentos naturais e permeables, integrados na contorna. Así mesmo, recoméndase incluír técnicas de drenaxe urbana sustentable, consonte recolle a det.4.8.11 das DOT.  A normativa do Plan incluirá medidas para evitar a propagación de especies exóticas invasoras, tales como o control das actuacións do movemento de terras e a súa erradicación durante as obras de urbanización do ámbito. Xustifícase o punto primeiro no apartado 3.2.2.5. Masa arbórea de interese da memoria, acotando a área onde se atopan as especies de interese (ao leste das pistas de atletismo), catalogando e clasificando os exemplares existentes e indicando as medidas a adoptar. Asemade, estes elementos quedan representados na documentación gráfica no plano II.2.6. Catalogación elementos arbóreos de interese. Xustifícase o segundo punto nos apartados 4.3.4. Condicións e tratamento das zonas verdes e 4.4.10. Condicións de urbanización na parcela onde se definen a tipoloxía e o emprego de pavimentos naturais e permeables. Asemade, no punto 4.3.1 do apartado 4.3. Normas de acondicionamento exterior indícanse as medidas a adoptar para incluír as TDUS nos proxectos de acondicionamento exterior, proxectos de urbanización, ou calquera outro tipo de proxecto que desenvolva o Plan Especial. Xustifícase o terceiro e último punto no apartado 4.3.4. Condicións e tratamento das zonas verdes, no que se indican as medidas a adoptar para evitar a propagación de especies exóticas invasoras.4.6. REQUISITOS DERIVADOS DO INFORME DO INSTITUTO DE ESTUDOS DO TERRITORIO (CONSELLERÍA DE MEDIO AMBIENTE E ORDENACIÓN DO TERRITORIO) En base ao informe emitido con data de 16 de Outubro de 2017 polo Instituto de Estudos do Territorio, as medidas preventivas e correctoras plantexadas no Borrador do Plan e no Documento Ambiental Estratéxico (DAE) deberán completarse coas seguintes consideracións, atendendo aos principios do Plan de Ordenación do Litoral (POL) na área de ordenación e nos corredores ecolóxicos:  Deberán preverse pavimentos naturais e integrados na contorna como xabre, zahorra ou macádam, cando menos, daqueles tramos destinados a tránsito peonil e ciclista. Naquelas áreas que, por necesidades de tránsito ou aparcadoiro de vehículos, resulte imprescindible o uso de materiais máis resistentes, deberán escollerse preferentemente solucións de alta permeabilidade.  As especies invasoras son especies exóticas introducidas polo ser humano fóra da súa área de distribución natural, e que presentan un comportamento invasivo que impide o desenvolvemento da diversidade vexetal autóctona producindo unha evidente banalización da paisaxe. Polo tanto, en coherencia coas medidas correctoras para a conservación de flora contempladas no DAE, e tendo en conta que as intervencións na paisaxe no ámbito do POL deben velar pola recuperación das especies propias do lugar (art.75. f) e evitar a proliferación de especies foráneas no seu patrimonio natural (art.20), o plan deberá prever a erradicación das especies invasoras presentes no ámbito.  De preverse a instalación de novos peches no ámbito, o plan debería establecer condicións específicas en canto a materiais, alturas, criterios de deseño, etc., tendo en conta que, de acordo aos principios recollidos nos artigos 37 e 38 do POL, nas áreas de ordenación e nos corredores ecolóxicos, deberase preservar o fondo escénico das paisaxes litorais e garantir a conectividade dos hábitats e a funcionalidade ecolóxica. Deste xeito, deberase restrinxir a posibilidade de executar peches macizos que poidan constituír innecesarias fragmentacións ambientais e/ou paisaxísticas. Xustifícase o primeiro punto nos apartados 4.3.2. Condicións e tratamento do aparcadoiro, 4.3.4. Condicións e tratamento das zonas verdes e 4.4.10. Condicións de urbanización na parcela onde se definen a tipoloxía e o emprego de pavimentos naturais e permeables e aqueles para adecuados para tránsito de vehículos. Xustifícase o segundo punto no apartado 4.3.4. Condicións e tratamento das zonas verdes, no que se indican as medidas a adoptar para evitar a propagación de especies exóticas invasoras e prever a súa erradicación. Asemade, no apartado 3.2.2.5. Masa arbórea de interese identifícase a existencia ao suroeste das pistas de atletismo de varios exemplares de gran porte de acacia negra. Ao tratarse dunha especie alóctona invasora, será preciso proceder á súa eliminación. Xustifícase o terceiro e último punto no apartado 4.4.12. Condicións dos peches, no que se definen as condicións dos mesmos en canto a materiais, alturas e criterios de deseño, con fin de preservar o fondo escénico das paisaxes litorais e garantir a conectividade dos hábitats e a funcionalidade ecolóxica.4.7. REQUISITOS DERIVADOS DO INFORME DA DIRECCIÓN XERAL DE PESCA, ACUICULTURA E INNOVACIÓN TECNOLÓXICA (CONSELLERÍA DO MAR) En base ao informe emitido con data de 24 de Outubro de 2017 pola Dirección Xeral de Pesca, Acuicultura e Innovación Tecnolóxica non é previsible que as actuacións comprendidas no plan teñan impacto nas actividades de acuicultura mariña ou continental competencia da citada Dirección Xeral, establecidas no Decreto 168/2015, do 13 de novembro, polo que se aproba a estrutura orgánica da Consellería do Mar (DOG n.º 221, do 19/11/2015). En base ao especificado no citado informe, non será necesario imporlle ao documento ningunha cautela ou determinación de cara á protección das actividades de acuicultura mariña ou continental.4.8. ACCESIBILIDADE E SUPRESIÓN DE BARREIRAS ARQUITECTÓNICAS Establécese o presente punto en cumprimento do Real Decreto 505/2007, do 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización de los espazos públicos urbanizados e edificacións (en adiante RD 505/2007), e da Orden VIV/561/2010, do 1 de febreiro por la que se desenrola o documento técnico de condicións básicas de accesibilidade e non discriminación para o acceso e utilización dos espazos públicos urbanizados. Dáse tamén cumprimento ao disposto na Lei 10/2014 de Accesibilidade na Comunidade de Galicia (en adiante LAG) e, en virtude da Disposición transitoria cuarta da devandita lei, o Decreto 35/2000 do 28 de xaneiro, polo que se aproba o Regulamento de desenvolvemento e execución da Lei de Accesibilidade e Supresión de Barreiras Arquitectónicas na Comunidade Autónoma de Galicia (en adiante Decreto 35/2000). Do Capítulo II do RD 50512007 dedúcese a necesidade de diferenciar entre itinerarios peonís, elementos de urbanización, puntos de cruce e entradas e saídas de vehículos, mobiliario urbano, aparcamentos e elementos de control e protección de tráfico rodado, obras e intervencións na vía pública, actividades comerciais na vía pública e sinalización e información accesibles á entrada en vigor da presente normativa, e o futuro acondicionamento exterior que se poida executar en desenvolvemento do Plan Especial de ordenación. Asemade, da LAG dedúcese a necesidade de diferenciar entre espacios públicos urbanizados, itinerarios, parques, xardíns e espazos libres públicos, aparcadoiros, elementos de urbanización e mobiliario urbano á entrada en vigor da presente normativa, e a futura urbanización que se poida executar en desenvolvemento do Plan Especial de Ordenación. Xustifícase a continuación a adecuación do Plan Especial aos criterios fixados no RD 505/2007, na Orden VIV/561/2010, na LAG e no Decreto 35/2000.1. CONDICIÓNS DE ACCESIBILIDADE NOS ITINERARIOS A pendente lonxitudinal do viario plantexado na zona do aparcadoiro é do 5%, inferior á pendente máxima lonxitudinal (6%) establecida para itinerarios peonís accesibles na Orden VIV/561/2010, e a do 10% establecida no Decreto 35/2000, de 28 de xaneiro. Polo tanto, cúmprese a normativa de aplicación. O viario ten unha pendente transversal do 1%, inferior á pendente máxima transversal (2%) para itinerarios peonís accesibles segundo a Orden VIV/561/2010, de 1 de febreiro e no Decreto 35/2000, cumprindose o citado nesta normativa a este respecto. Os correspondentes proxectos de acondicionamento exterior desenvolverán aqueles aspectos que Ile son propios dando cumprimento á Orden VIV/561/2010.2. CONDICIÓNS DE ACCESIBILIDADE EN ZONAS VERDES E ESPAZOS LIBRES As zonas verdes e os espazos libres de uso público deseñaranse e realizaranse de xeito que lle resulten accesibles a calquera persoa, e axustaranse aos criterios que se establezan regulamentariamente.3. CONDICIÓN DE ACCESIBILIDADE NAS ÁREAS DE APARCADOIRO Cumpriranse as dimensións establecidas no artigo 35 da Orden VIV/561/2010, en canto a dimensións mínimas das prazas de aparcadoiro adaptadas para persoas con mobilidade reducida co acceso correspondente dende a beirarrúa, cumprindo tamén coas dimensións establecidas no apartado 1.3 do código de accesibilidade:  Aparcamento en liña: as prazas dispostas en liña terán unha dimensión mínima de 5,00 metros de lonxitude x 2,20 metros de largo, e ademais disporán dunha zona de aproximación e transferencia posterior de un largo igual ao da praza e unha lonxitude mínima de 1,50 metros.  Aparcamento en batería ou en espiña: tanto as prazas dispostas en batería como as dispostas en espiña deberán ter unha dimensión mínima de 5,00 metros de lonxitude x 2,20 metros de largo, e ademáis disporán de unha zona de aproximación e transferencia lateral dunha lonxitude igual á da praza e un largo mínimo de 1,50 metros. Entre dúas prazas contiguas permitiranse zonas de transferencia lateral compartidas mantendo as dimensións mínimas descritas anteriormente. As prazas de aparcadoiro reservadas para persoas con mobilidade reducida estarán sinalizadas horizontal e verticalmente co Símbolo Internacional de Accesibilidade, cumprindo co establecido no artigo 43 da Orden VIV/561/2010. De acordo ao establecido no artigo 8 da LAG, como mínimo, reservarase unha de cada corenta prazas ou fracción.4. CARACTERÍSTICAS DOS ELEMENTOS DE URBANIZACIÓN E MOBILIARIO URBANO Os proxectos de acondicionamento exterior, proxectos de urbanización ou dotación de servizos, desenvolverán aqueles aspectos que garantan o cumprimento da lexislación sobre accesibilidade. As dimensións establecidas polo presente plan para seccións de rúa, garanten a posibilidade da correcta situación do mobiliario urbano e dos servizos. Respectarase un paso libre de obstáculos de 1,80 metros de largo por 2,20 metros de altura. Calquera obra de acondicionamento exterior que sexa necesario executar cumprirá a Orden VIV/561/2010, do 1 de febreiro e o Decreto 35/2000.4.9. NORMAS DE SUSTENTABILIDADE E AFORRO ENERXÉTICO CICLO HÍDRICO Os proxectos de acondicionamento exterior e proxectos de urbanización que desenvolvan o Plan Especial, adoptarán medidas para mitigar o risco por inundación ou escorrenta, mediante a inclusión das TDUS (técnicas de drenaxe urbana sustentable), de acordo ao especificado no apartado 4.3. Normas de acondicionamento exterior da presente memoria. Os proxectos de edificación que desenvolvan o Plan Especial, incluirán medidas encamiñadas ao aforro no uso da auga nos edificios mediante:  Anexo no que se xustifique o consumo de auga previsto e o deseño das instalacións ao respecto.  Xustificación da reutilización das augas pluviais recollidas nas zonas impermeables (cubertas.), xa sexa dentro do edificio ou na urbanización e axardinamento da parcela (cisternas de aparatos sanitarios, protección contra incendios, baldeo de explandas, rego de xardíns.). ENERXÍA Os proxectos de acondicionamento exterior ou proxectos de urbanización, así como os proxectos de obras e instalacións que desenvolvan o Plan Especial, incluirán medidas encamiñadas ao aforro enerxético mediante:  Xustificación dun deseño eficiente das infraestruturas para favorecer un mantemento accesible e unha rápida mitigación dunha posible interrupción do servizo.  Xustificación do dimensionamento das redes baixo criterio de racionalización da demanda.  Xustificación do deseño da instalación de alumeado público con estrita suxeición ao “Regulamento de eficiencia enerxética en instalacións de alumeado exterior e as súas Instrucións Técnicas Complementarias”. XESTIÓN DE RESIDUOS Os proxectos de acondicionamento exterior, proxectos de urbanización, proxectos de obras e instalacións e proxectos de edificación que desenvolvan o Plan Especial, incluirán medidas encamiñadas á xestión sustentable de residuos mediante:  Xustificación da implantación topográfica considerada:  Minimizar a necesidade de achega de materiais dende o exterior para a formación das explanadas.  Reducir o consumo enerxético (na obtención dos materiais e no seu transporte)  Reducir a alteración do medio físico.  Xustificación da xestión dos sobrantes de materiais procedentes do movemento de terras (en caso de que se produzan), mediante a inclusión nos proxectos dun inventario das canteiras ou antigas áreas de préstamo abandonadas máis próximas á área de actuación nas que se poda realizar unha xestión sustentable de ditos residuos.4.10. DISPOSICIÓNS EN MATERIA DE SERVIDUMES AERONÁUTICAS Que calquera emisor radioeléctrico ou outro tipo de dispositivo que puidera dar orixe a radiacións electromagnéticas perturbadoras do normal funcionamento das instalacións radioeléctricas aeronáuticas, aínda sen vulnerar as superficies limitadoras de obstáculos, requirirá da correspondente autorización conforme ó previsto no artigo 16 do Decreto 584/72 de servidumes aeronáuticas. Igualmente deberá indicarse que, dado que as servidumes aeronáuticas constitúen limitacións legais ó dereito da propiedade en razón da función social de esta, a resolución que tales efectos se evacuase, só poderá xerar algún dereito á indemnización cando afecte a dereitos xa patrimonizados.